Алек Болдуин

Алек Болдуин (, роден Александър Рей Болдуин III, ) е американски актьор.

Биография 
Роден е на 3 април 1958 г. Има трима братя – Стивън, Уилям и Даниъл Болдуин, които също са известни актьори.

Започва кариерата си като актьор през 1979 г. по време на следването си в Драматичната школа на Нюйоркския университет, обучавайки се в театралния институт на Лий Страсбърг. През 1993 г. отново постъпва в Нюйоркския университет, за да завърши следването си, получавайки степен „бакалавър по изящни изкуства“, специалност „Драма“.

Професионалният му дебют е в сериала на „Ен Би Си“ „Докторите“. След това участва в няколко телевизионни програми, сред които „Приземяването на Нот“ и „Облечен в сиво“.

Дебютирайки на театралната сцена през 1986 г., в черната комедия на Джо Ортън „Плячка“, Алек Болдуин получава наградата „Тиътър Уърлд“. След това участва в редица постановки: „Живот, посветен на театъра“ на Дейвид Мамет в театъра „Хартман“ в Стамфорд и на театралния фестивал в Уилямстаун. На Бродуей е участвал в „Големи пари“ на Карли Чърчил и получава награда „Оби“ през 1991 г. за изпълнението си в „Прелюдия към една целувка“. Той участва в телевизионната постановка на „Трамвай Желание“, с участието и на Джесика Ланг, Джон Гудман, и Даян Лейн, излъчена по „Си Би Ес“.

Алек Болдуин е актьор с активна обществена позиция:
 той е един от спонсорите на театралния фестивал на Бей Стрийт в Кар Харбър и театър „Съркъл Реп“ в Ню Йорк;
 член на борда на директорите на „Криейтив Коалишън“ (информационна групировка със седалище Ню Йорк),
 член е на движението „Радетели за американския начин на живот“,
 член е на Градския център и на Драматичната лига на Ню Йорк,
 поддръжник на Движението за опазване на река Хъдсън от град Гарисън, щат Ню Йорк и на Организацията за защита на животните.

Съпруг е на Ким Бейсингър в периода 1993 г. – 2002 г.

Снимачен инцидент от октомври 2021 година 
По време на снимки на 21 октомври 2021 г. с пистолет от реквизита Алек Болдуин произвежда изстрели и наранява операторката Халина Хътчинс. Откарана в критично състояние в болнично заведение, Хътчинс умира. При инцидента е ранен и режисьор от екипа.

Филмография 
 Бебе Бос (2017) – Тиодор Темпелтън – Бебе Бос (озвучение)
 Мисията невъзможна: Престъпна нация (2015) – Алън Хънли
 Все още Алис (2014) – Джон Хауленд
 Син жасмин (2013) – Хал Франсис
 Рокфелер плаза 30 (2006 – 2013) – Джак Донахю
 Чудната петорка (2012) – Дядо Коледа (озвучение)
 На Рим с любов (2012) – Джон
 Рок завинаги (2012) – Денис Дюпри
 Споделен живот (2009) – Кембъл Александър
 Не е лесно... (2009) – Джейк Адлър
 Гаджето на най-добрия ми приятел (2008) – проф. Търнър
 С ножица в ръка (2006) – Норман Бъроуз
 Добрият пастир (2006) – Сам
 От другата страна (2006) – Джордж Елърби
 Купон с Дик и Джейн (2005) – Джак Маккалистър
 Елизабеттаун (2005) – Фил Девос
 Авиаторът (2004) – Хуан Трипе
 Спондж Боб (2004) – Денис
 Завръщането на Поли (2004) – Стан Индурски
 Котка в шапката (2003) – Куин
 Убиецът на шанса (2003) – Шели Каплоу
 Кланът Тененбаум (2001) – Разказвача
 Реална фантазия (2001) – Капитан Грей Едуардс (озвучение)
 Кучета и котки (2001) – Буч (озвучение)
 Пърл Харбър (2001) – Подполковник Джими Дулитъл
 На Кръстопът (2000) – Боб Беринджър
 Продавачи (TV) (2000) – Леонардо Леонардо (озвучение)
 Нотинг Хил (1999) – Джеф Кинг
 Извън Провиидънс (1999) – Стареца Дъмпи
 Код „Меркурий“ (1998) – Подполковник Никълъс Кудроу
 Острието (1997) – Робърт Гриин
 Призраци от Мисисипи (1996) – Боди Делойтър
 Сянката (1994) – Сянката/Ламонт Кранстън
 Сега и завинаги (1994) – Док Маккой
 Злоба (1993) – д-р Джед Хил
 Глендъри Глен Рос (1992) – Блейк
 „The Marrying Man“ (1991) – Вечният жених/ Чарли Пърл
 На лов за Червения октомври (1990) – Джак Райън
 Married to the Mob (1988) – Джон Де Марко „Краставицата“
 Бийтълджус (1988) – Адам

Външни препратки

Източници 

Американски актьори и актриси
Американски театрални актьори и актриси
Американски озвучаващи актьори
Носители на Златен глобус
Носители на награда Еми
Възпитаници на Нюйоркския университет
Американски общественици
Членове на Демократическата партия (САЩ)
Американски християни
Американци от ирландски произход
Родени в щата Ню Йорк